o
LIIKEVOIMA, prosessin tai tapahtuman synnyttämä ajava voima
Onko elämässäsi jonkin ajanjakson päättyminen tuonut toivottomuutta?
Ylitsepääsemätön toivottomuus on kurja tunne.
Jumala ei ole mukana vain aluissa, Hän on mukana myös lopuissa.
Rohkaisen niitä, joiden elämässä jokin ajanjakso on päättymässä.
Kannattaa pitää kiinni Jumalasta. Hän toteuttaa lupauksensa.
Vaihdoin muutama vuosi sitten konetta Dubain lentokentällä.
Olen kertonut tarinan aiemminkin.
Dubain lentokentällä on pitkät kävelyhihnat.
Edessäni hihnalla oli satoja ihmisiä.
Hihnan loppupäässä oli kova hässäkkä.
Siellä oli nainen, joka ei kai ikinä ollut nähnyt kävelyhihnaa.
Kun hän pääsi hihnan päähän, hän hätääntyi.
Hän ei siirtynytkään pois hihnalta, Hän vain pysähtyi.
Hänen takanaan oli satoja ihmisiä, joilla oli liikevoimaa -
mutta jotka eivät voineet pysähtyä.
Matkalaukkuja ja ihmisiä lenteli, liioittelematta.
Tilanne oli hurja, koska ihmiset eivät päässeet mihinkään.
Hihna päättyi, mutta naisen ei olisi kuulunut pysähtyä.
Elämässämme on aikoja, jolloin liikevoima loppuu äkillisesti, -
mutta se ei tarkoita sitä, että meidän pitää pysähtyä.
Joh. 19:ssä kerrotaan Jeesuksen taistelusta ristillä.
Hän sanoi: "Se on täytetty."
Sitten Hän antoi Henkensä.
Ristiinnaulitun jalat yleensä katkaistiin, -
jotta hänet voitiin haudata. Jeesuksen luita ei murskattu.
Myöskään Hänen Henkeään ei voitu murskata, -
sillä Hän itse valitsi antaa pois Henkensä.
Jeesus ei luovuttanut, vaan Hän antoi Henkensä Isälle.
Sillä hetkellä kaikki oli ohi, mutta Hänellä oli vielä tehtävää.
Kuulijakunnassa on ihmisiä, joilla jokin ajanjakso on päättymässä.
Se voi olla unelma tai hengellinen ajanjakso.
Joillakin on ollut sydänsuruja rikkinäisen suhteen takia -
tai avioeron, irtisanomisen tai konkurssin takia.
Ehkäpä palvelutyö on päättymässä.
Kenties kumppanuus, jonka varaan hän oli laskenut, on päättymässä.
Ajanjakson lopussa olo voi olla sekava ja lannistunut.
Täälläkin voi olla ihmisiä, joista tuntuu, että kaikki on ohi.
Minusta on ihanaa, -
että Ilmestyskirjan mukaan Jeesus on alku ja loppu.
Näemme Jeesuksen usein jonkin asian alussa.
Voi olla vaikeampaa nähdä Hänet lopussa.
Kun joudumme hyvästelemään rakastamamme ihmisen, -
voi olla vaikeaa nähdä Jeesusta, kun kaikki on lopussa.
Tämä on yksinkertainen sanoma jokaiselle kuulijalle.
Elämässä on ajanjaksoja.
Välillä liikevoima on suurta, välillä vähäistä.
Joskus luisumme taaksepäin, ja joskus liikevoima lakkaa täysin.
Ei silti pidä luovuttaa, vaikka kaikki olisi ohi.
Vertauksessa rikkaviljasta kerrotaan paholaisesta.
Opetuslapset pyysivät Jeesusta selittämään vertauksen.
Jeesus selitti olevansa hyvän siemenen kylväjä.
Valtakunnan lapset, sinä ja minä, olemme hyvää siementä, -
suunniteltu tuottamaan hyvää hedelmää.
Vertauksen pelto on maailma.
Vertauksessa puhutaan myös rikkaviljasta.
Ne ovat asioita, jotka yrittävät syrjäyttää hyvän siemenen.
Kirjoitusten mukaan niiden kylväjä on paholainen.
Sanotaan, että sadonkorjuu tarkoittaa aikojen loppua.
Paholainen yrittää hallita loppuja, eritoten ikuisissa asioissa, -
mutta Jeesus on alku ja loppu.
Jokin asia on voinut tulla elämässäsi päätepisteeseen.
Sen ei tarvitse olla ikuinen asia, mutta iso ja tärkeä asia sinulle.
Se voi olla elämään, palvelutyöhön, seurakuntaan, ajanjaksoon, -
unelmaan tai perheeseen liittyvää.
Kannattaa muistaa, että olemme taistelussa voittajan puolella.
Jokin saattaa olla ohi, mutta ei pidä pysähtyä.
Paholainen haluaisi varastaa lopun, mutta Jeesus on alku ja loppu.
Jos tahtoo elää jatkuvassa liikevoimassa, -
Jeesus pitää nähdä yhtä hyvin lopussa kuin alussakin.
Jos luotamme Jumalaan lopussa, Hän toteuttaa tarkoituksensa.
On ihanaa, ettei tilanne ole vielä ohi, vaikka siltä näyttää.
Se on uuden alku. Jeesus on alku ja loppu.
Meillä on töissä eräs nuorimies, jonka perhe kuuluu seurakuntaamme.
Viime vuoden lopussa perheen isä, minua hieman nuorempi, -
tuli juttelemaan jumalanpalveluksen jälkeen. Vitsailimme.
Seuraavana päivänä hän oli surffaamassa Keskirannikolla.
Kun hän tuli rannalle, hän tarrasi rintaansa, kaatui ja kuoli
Ajattelen hienoa nuortamiestä, hänen siskoaan ja äitiään.
Joskus loppu tulee äkisti.
Monet voivat katkeroitua, pettyä ja joutua pois tolaltaan.
Saatamme potea syyllisyyttä virheidemme takia.
Alamme miettiä, mitä olisimme voineet tehdä toisin.
Jos luotamme Jumalaan, jokin vaihe saattaa tulla päätökseen, -
mutta se ei tarkoita, että meidän pitäisi laittaa hanskat tiskiin.
On tärkeää, miten suhtaudumme loppuihin.
Uskon, että jonkin asian loppuminen avaa uutta suurta liikevoimaa.
On hienoa, mitä sanotaan Hepr. 3:14:ssä.
"Olemme tulleet osallisiksi Kristuksesta," -
"kunhan pysymme luottamuksessa, joka meillä alussa oli," -
"vahvoina loppuun asti."
Saatamme aloittaa uuden ajanjakson innostuneina ja varmoina.
Yhtäkkiä tuntuu, että kaikki pahat voimat hyökkäävät meitä vastaan.
On luvattu, että jos pysymme alkuperäisessä luottamuksessa -
ja pidämme siitä lujasti kiinni loppuun asti, -
Fil. 1:6:n mukaan Hän, joka aloitti meissä hyvän työn, -
saattaa sen päätökseen Kristuksen Jeesuksen päivään saakka.
Vaikka jokin on lopussa, älä pysähdy.
Se voi sopia monen ihmisen tilanteeseen monella tavalla.
Elämässä liikevoima ei ole pysyvä vakio.
"Vau, siunattu, siunattu, kaksin, kolmin, nelin verroin siunattu."
Elämä ei ole sellaista.
Suurin liikevoima saadaan yleensä juuri silloin, -
kun pahan valta on yrittänyt ujuttautua asioiden loppuihin -
ja ottaa haltuunsa tavan, jolla asiat päättyvät.
Rohkaisen tekemään kolme asiaa.
Ensinnäkin kannattaa uskoa aina parasta tulevaisuuden suhteen.
Saatamme katsella ja kuvitella tulevaisuutta -
menneisyyden surun, pettymysten ja loukkaantumisten kautta.
Seurakunnassakin kohtaa loukkauksia ennemmin tai myöhemmin.
Pastori kokee pettymyksen tunteita ihmisiä kohtaan ennen pitkää.
Pastori loukkaa ihmisiä väistämättä jossakin vaiheessa.
Se on elämää.
On vain päätettävä, pysymmekö luottamuksessa loppuun asti -
vai annammeko lopun rakentua loukkaustemme ja kivun määrittämänä
Vai luotammeko siihen, että Hän, joka on aloittanut hyvän työn -
vie sen myös päätökseen.
Rohkaisen jokaista uskomaan aina parasta tulevaisuudesta.
Usko aina parasta.
Jer. 29 on monelle tuttu raamatunpaikka.
Herra sanoi: "Tunnen ajatukseni, jotka minulla on teitä kohtaan."
"Ne ovat rauhan eivätkä turmion ajatuksia."
"Minä annan teille tulevaisuuden ja toivon."
Tuosta jakeesta tekee ihanan juuri sen asiayhteys.
Jumala lausui sen kansalle, joka ikävöi päästä takaisin Jerusalemiin
Profeetta Jeremia kirjoitti kirjeen Jerusalemin vanhimmille, -
jotka olivat Babylonin pakkosiirtolaisuudessa.
Näytti siltä, että unelma kotiin palaamisesta oli kariutumassa.
Kansan tilanne näytti kaikin puolin tuhoisalta.
Heidät oli siirretty pois siitä, mitä he pitivät Jumalan tahtona.
Heille tuli sillä hetkellä Herran sana.
Uskon, että se on sana meillekin.
Jer. 29:4: "Näin sanoo Herra Sebaot, Israelin Jumala," -
"kaikille, jotka olen siirtänyt Jerusalemista Baabeliin."
Kaikki, mistä he unelmoivat, oli Jerusalemissa.
Jer. 29:5:ssä heitä kehotettiin rakentamaan taloja -
ja asumaan niissä, istuttamaan puutarhoja ja syömään hedelmiä, -
ottamaan vaimoja, tai nykyään "yksi vaimo".
Käskettiin tekemään lapsia, ottamaan pojille vaimoja -
ja naittamaan tyttäriä, jotta nämä saisivat poikia ja tyttäriä.
Kansan unelmat olivat kariutuneet.
Heidät oli siirretty vieraaseen maahan.
Taloja ei rakenneta ilman tulevaisuudentoivoa.
Käskettiin istuttaa puutarhoja ja tuottamaan hedelmiä.
Käskettiin menemään naimisiin ja hankkimaan lapsia ja lapsenlapsia.
Jakeessa 7 sanotaan: -
"Toimikaa sen kaupungin parhaaksi, johon olen teidät siirtänyt."
"Rukoilkaa sen puolesta Herraa," -
"sillä sen menestys on teidänkin menestyksenne."
Voi olla, että unelmasi näyttää valuneen tyhjiin.
Jokin asia on tullut päätökseen.
Ajanjakso on päättynyt pettymykseen.
Joskus on parasta rukoilla senhetkisen paikan puolesta, -
sillä sen menestys on sinunkin menestyksesi.
Pysy luottamuksessa, joka sinulla on ollut alusta asti, -
kun sinusta tuli Kristuksesta osallinen, -
vahvana loppuun asti. Usko parasta tulevaisuudesta.
Jumala pystyy ihmeellisesti muuttamaan asiat hyväksi.
Vaikka jokin on lopussa, kaikki ei ole ohi.
Kun Jeesus sanoi: "Se on täytetty", Hän ei pysähtynyt.
Elämässäsi jokin asia voi olla päättynyt, mutta Hän jatkaa työtään
Usko parasta tulevaisuudesta. Puhu tulevaisuudelle.
Ps. 23:6: "Sula hyvyys ja laupeus seuraavat minua" -
"kaikkina elämäni päivinä, ja minä saan asua Herran huoneessa."
"Sula hyvyys ja laupeus seuraavat minua" -
"kaikkina elämäni päivinä."
Puhu tulevaisuudelle. Psalmi 45 on lempipsalmejani.
Se on kirjoitettu Kuninkaasta.
Ps. 45:1:ssä sanotaan: "Sydämeni tulvii ihania sanoja."
Sanat, jotka tulvivat sydämestä, määrittävät elämämme suunnan.
"Kuninkaasta on minun lauluni, kieleni on kerkeän kirjurin kynä."
Jos elämässäsi jokin asia on päättymäisillään, -
julista elämää tulevaisuudellesi. Kieli on kerkeän kirjurin kynä.
Kieleni on kerkeän kirjurin kynä. Usko parasta tulevaisuudesta.
Julista elämää tulevaisuudellesi Jeesuksen nimessä.
Voisin kertoa todistuksia Bobbien ja minun elämästä.
Ajanjakso päättyi tai asiat eivät sujuneet toivomallamme tavalla.
Kun vain uskoimme parasta tulevaisuudesta -
ja julistimme elämää tulevaisuudellemme, -
Jumala voi tehdä mitä vain.
Kolmanneksi kannattaa sitoutua tulevaisuuteen.
Kävimme taannoin hiihtämässä, tai Bobbie hiihtää, minä lautailen.
Me nuoret tapaamme lumilautailla.
Olin koko rinteen vanhin ja surkein lumilautailija.
Jouduimme yllättäen paikkaan, johon meidän ei pitänyt mennä.
Olimme melkeinpä jyrkänteen harjalla.
Bobbie jäi jälkeen. Hän jäi jumiin jyrkänteen harjalle.
Hän hätääntyi. Joku vieras tuli hänen luokseen ja sanoi: -
"Sinun pitää sitoutua vuoreen."
Täällä Bobbie on yhtenä kappaleena.
Sitoudu vuoreen.
Vaikka jokin on lopussa, älä pysähdy.
Se voi olla päättymäisillään, mutta homma jatkuu sinun osaltasi.
Aikakauden loppuminen ei tarkoita tarkoituksen päättymistä.
Liikevoima tulee, kun uskomme parasta tulevaisuudesta, -
julistamme elämää tulevaisuudelle ja sitoudumme tulevaisuuteen.
Vihollinen haluaisi varastaa sen, mikä on Jumalan tahto elämässäsi.
Herra ei ole vain alku, Hän on myös loppu, alfa ja omega, alku ja loppu
Jeesuksen nimessä australialaiskaverin sanoin: -
Paras on vielä edessä. Aamen.
Tämä sanoma kuuluu suosikkisanomieni joukkoon.
Sen mukaan aikakauden loppu ei merkitse tarkoituksen päättymistä.
Elämässämme on vuoroin hyviä, vuoroin vaikeita ajanjaksoja.
Usein loppu tulee äkisti. Se voi järkyttää meitä.
Aikakauden loppu ei merkitse tarkoituksemme loppua.
Vaikka elämässä jokin asia on päättymäisillään, -
älä pysähdy. Jatka matkaa, -
sillä vaikean ajanjakson, surun tai pettymyksen -
ei tarvitse määrittää kohtaloamme.
Uskon, että jos uskot parasta tulevaisuudesta, -
julistat elämää tulevaisuudelle -
ja alat kulkea kohti Jumalan antamaa tulevaisuutta, -
saat kokea, että niin kauan kuin on elämää, on toivoa.
Vanhan loppu olikin uuden alku.
Se, mitä pidit esteenä, auttoi ja vahvisti. Jumala toimii niin.
Jumala kääntää ikävät asiat voitoksi.
En tiedä, miten usein ihmiset ajattelevat itsemurhaa.
Elämässäni oli tosi rankkaa. Tiesin menettäväni kaiken.
Ajattelin tappavani itseni.
Kahden kuukauden aikana painoni putosi 20 kiloa.
Suhde vaimooni kariutui.
Sitten menetin yritykseni. Menetin vuodessa miljoonia dollareita.
Se oli luultavasti elämäni pahin päivä.
En ole ikinä ollut niin pohjalla. Ajattelin itsemurhaa vakavissani.
Sain käsiini opetus-CD-levyn. Aloin kuunnella sitä.
Puhuja kysyi: "Olisitko valmis kuolemaan lastesi puolesta?"
Ajattelin: "Tietenkin."
Hän jatkoi: "Mikset sitten olisi valmis muuttumaan heidän tähtensä?"
Tiesin, että Jumala puhui minulle.
Hän sanoi: "Luulet, että kyse on vain sinusta ja sinun kivustasi."
Asiaan liittyi muitakin ihmisiä.
Ellen hoitaisi itseäni kuntoon, pilaisin muiden elämän.
Jumala näytti minulle kokonaisuuden.
Se oli Hänen armoaan. Voisin yhä olla sokea.
Rakastan Jumalassa sitä, mitä Hän on armossaan tehnyt.
Fil. 1:6:n mukaan -
Hän aloitti meissä hyvän työn ja saattaa sen päätökseen.
Kiitän armoa, jonka Hän osoitti minua ja lähipiiriäni kohtaan.
Raamatun mukaan hyvä on Herraa kiittää.
Olipa tilanteesi mikä tahansa, -
etsi sydämestäsi sija, jossa voit kiittää Jumalaa elämästä -
ja ympäröivästä maailmasta, vaikka se olisikin täynnä tappiota.
Kiitos alkaa muuttaa sinua sisäisesti.
Siunausta! Kiitos seurasta. Hyvää viikkoa!
Herra, tuon Sinulle kiitokseni
Rakkaudestasi ja jumalallisesta armostasi
Rakkaus ja ansaitsematon armo
Annoit kaikkesi, suurimman uhrin
Sinua haavoitettiin syntieni tähden
Sinua ruhjottiin häpeäni tähden
Sinut rikottiin, jotta minä voisin parantua
Vain ristin kautta saan pelastuksen
Korjaat rikkinäiset
Olet hyljeksittyjen ystävä ja lohtu
Tulen rohkeasti läsnäoloosi
Herra, kumarrun valtaistuimesi eteen
Olet Parantajani, Lunastajani
Olet toivoni, elämäni, kaikkeni
Sinä olet, Sinä olet
Kuulet särjettyjen itkun
Yhdellä sanalla tyynnytit myrskyn. Hallitset maan päällä
Olet ainoa tosi Jumala, ylösnoussut Herra. Olet Jumala kaikessa
Kaikkien aikojen loppuun, ikuisesti Sinä olet
Ei ole toista Jumalaa
Ei ole suurempaa rakkautta
Ei ole mitään vertaistasi. Nimesi on arvollinen
Teet kaiken uudeksi. Kaikki toimii yhdessä parhaaksemme
Mikään ei voi erottaa meitä rakkaudestasi
Arvollinen on nimesi
Olet Jumala kaikessa
Arvollinen on nimesi
Olet Jumala kaikessa
Ei ole toista Jumalaa
Ei ole suurempaa rakkautta
Ei ole mitään vertaistasi. Nimesi on arvollinen
Teet kaiken uudeksi. Kaikki toimii yhdessä parhaaksemme
Maailma etsii vanhurskautta.
Raamatun mukaan elämässä menestyy vain, -
jos ottaa vastaan armon ja vanhurskauden.
Et tiedäkään, miten voimallinen ja vaarallinen olet.
Kun Jumalan läsnäolo tulee yllesi, sinä säteilet valoa, -
joka sokeuttaa paholaisen.
Jumala on luonut maailmankaikkeuden.
Siellä jossakin on pikkuinen maapallo.
Sillä tallustelee pikkuisia ihmisiä, jotka Jumala on luonut.
HILLSONG-KONFERENSSI 2012
Suomennos: Marianne Tenetz